જાંબુરગીર માધુપુરગીર ગામનાં 3પ ગરીબ સીદી આદીવાસી સમાજનાં પરીવારોએ મુખ્યમંત્રી સમક્ષ કરેલ લેખીત ફરીયાદમાં જણાવ્યું છે કે જાંબુરગીર-માધુપુર ગીર ગામનાં કુલ 380 ગરીબ સીદી આદીવાસી પરીવારોનો અવાસ યોજનામાં સમાવેશ કર્યાના ઓનલાઈન લાભાર્થીના નામો આવેલા છે. પરંતુ ગામના તલાટી કમ મંત્રી તથા તાલાલાની આઈ.આર.ડી. શાખાનાં અધીકારી પોતાની સતાનો દુર ઉપયોગ કરી જે જમીન પેશકદમીની હોય તેને ગામ નમુના ર આપી લાભાર્થીને મળવાપાત્ર સહાય ચુકવી આપે છે.જે સાચા લાભાર્થીઓને અન્યાય કારક છે. ફરીયાદમાં જણાવ્યું છે કે જે લોકો ગ્રામ પંચાયતમા પાણીવેરો-ઘર વેરો- વિગેરે પંચાયતનાં વેરા ભરે છે તેવા સાચા લાભાર્થીને બે નંબરની નકલો આપવાના બદલે જે લોકોએ અગાઉ ઈન્દીરા આવાસ-સરદાર આવાસ યોજના નીચે મકાન સહાય લીધી છે. તેવા લોકોનો વડાપ્રધાન આવાસ યોજનામાં સમાવેશ કરી સહાય ચૂકવવામાં આવે છે. સાચા ગરીબ લાભાર્થીઓની આવાસ યોજનામાંથી બાદબાકી કરી ભારે અન્યાય કરવામાં આવેલ છે.